Amarula

Amarula on eteläafrikkalainen marulapuun hedelmästä valmistettu kermalikööri.

Amarula kehitettiin 1983 Etelä-Afrikassa, ja sitä ruvettiin markkinoimaan ja myymään kotimaassa 1989. Ulkomaan vienti, ensimmäisenä Brasiliaan, alkoi 1994. Amarulaa valmistaa Distell.

Amarulan pohja perustuu marulapuun hedelmistä tehtyyn viiniin. Kahden tislauksen ja kahden vuoden kypsymisen jälkeen likööriin sekoitetaan kerma. Amarulan alkoholipitoisuus on 17 prosenttia.

Lähteet 

Liköörit
Eteläafrikkalaiset juomat